recursal/SuperWikiNEXT-32B huggingface dataset:
জুতা ফেনা
**পেন্সিল হিল** (ইংরেজি: Pencil heel) যা **স্টিলেটো হিল** (Stiletto heel) বা মার্কিন ইংরেজিতে **স্পাইক হিল** (Spike heel) নামেও পরিচিত, একটি লম্বা, চিকন হিলের জুতা যা বিভিন্ন প্রকার বুট জুতা ও সাধারণ জুতাতে দেখতে পাওয়া যায়। সাধারণত নারীদের ব্যবহৃত জুতাতেই এ ধরনের হিল ব্যবহৃত হয়। ১৯৩০-এর দশকের শুরুর দিকে এই ধরনের জুতাকে নির্দেশ করতে স্টিলেটো ড্যাগার (stiletto dagger) শব্দজোড়া ব্যবহৃত হতো, এবং এজন্যই এ জুতার নামকরণ করা হয় ‘স্টিলেটো হিল’। স্টিলেটো ড্যাগার হচ্ছে এক প্রকার ছুরি যার নিম্নভাগ যথেস্ট চিকন এবং এই ধরনের হিলের সাথে তার সাদৃশ্য পাওয়া যায়। এই হিলে দৈর্ঘ্য ২.৫ সেন্টিমিটার বা ১ ইঞ্চি থেকে ২৫ সেন্টিমিটার বা ১০ ইঞ্চি পর্যন্ত হতে পারে; কিছু ক্ষেত্রে, পরিবেশ বিচারে এর থেকে বেশি উঁচু পেন্সিল হিলও দেখা যায়, এবং এই হিলের মাটিতে হিলের যে অংশ স্পর্শ করে তার ব্যাস এক সেন্টিমিটার থেকে আধা ইঞ্চি বা ১ সেন্টিমিটারের কম হয়। হিলের দৈর্ঘ্য আধা ইঞ্চি থেকে বেশি ব্যাসের কিন্তু ৫ সেন্টিমিটারের কম হলে তা কিটেন হিল নামে পরিচিত। তাই সকল প্রকার উঁচু এবং চিকন হিল-ই পেন্সিল হিল নামে পরিচিত হবে না। ১৯৫০-এর দশকের এবং ১৯৬০-এর দশকের একেবারে গোড়ার দিকে এধরনের হিলগুলো ব্যাস ছিলো মাত্র ৫ মিলিমিটার। যেহেতু এই হিলগুলো মাটি স্পর্শকারী অংশটি হয় খুবই চিকন, তাই অনেক ক্ষেত্রেই সে স্থানটি আরো বেশি সুসংহত করতে আলাদা টিপ ব্যবহৃত হয়।

তথ্যসূত্র
---------

1. ↑  Entry revised for OED Online - Wordhunt appeal list - Oxford English Dictionary
**সংজ্ঞাবহ স্নায়ু** (ইংরেজি: sensory nerve) বা **সংবেদনশীল স্নায়ু** যা **অ্যাফেরেন্ট নার্ভ** নামেও পরিচিত হচ্ছে এমন এক প্রকার স্নায়ু যা কেন্দ্রীয় স্নায়ুতন্ত্রের (সিএনএস) দিকে সংবেদনশীল তথ্য বহন করে। এটি একগুচ্ছ তারের আঁটির মতো অ্যাফারেন্ট স্নায়ুতন্তুর একটি সমষ্টি যা প্রান্তীয় স্নায়ুতন্ত্রের (পিএনএস) সংজ্ঞাবহ স্নায়ুকোষ (সেনসরি রিসেপ্টর) থেকে সৃষ্ট। মোটর স্নায়ুগুলো কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রে তথ্য পরিবহন করে এবং উভয় প্রকার স্নায়ু-ই প্রান্তীয় স্নায়ু হিসেবে পরিচিত।

অ্যাফারেন্ট স্নায়ুতন্তুগুলো সারা শরীরে ছড়িয়ে থাকা সংজ্ঞাবহ স্নায়ুকোষের মধ্যে সংযোগ স্থাপন করে। আর এই স্নায়ু পথে আদান-প্রদানকৃত তথ্য কেন্দ্রীয় স্নায়ুতন্ত্রের প্রাসঙ্গিক সার্কিটে প্রক্রিয়াকৃত হয়।

অ্যাফেরেন্ট স্নায়ুতন্তু প্রায় সময়ই মোটর স্নায়ুকোষ সংবলিত ইফারেন্ট স্নায়ুতন্তুর সাথে জোড়াবদ্ধ থাকে যা কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রের বিভিন্ন স্নায়ুতে তথ্য পরিবহন করে। উদ্দীপনা বা স্টিমুলাই উদ্দীপনা গ্রহণকারী বা রিসেপ্টরগুলোতে নার্ভ ইমপালসের সৃষ্টি করে যা সৃষ্ট কাজের সম্ভাব্যতার পর সেনসরি ট্রান্সডাকশন হিসেবে পরিচিত।

স্নায়ুর ক্ষতি
--------------

কাজের ব্যাপকতার কারণে সংজ্ঞাবহ স্নায়ুর ক্ষতির ফলে অনেক ধরনের উপসর্গ দেখা যায়। এ ধরনের স্নায়ুর আঘাতজনিত বা অন্যান্য কোনো ক্ষতির হলে তা পেরিফেরাল নিউরোপ্যাথির কারণ হতে পারে। সেই সাথে কোনো অবস্থানে থাকার অনুভূতির হ্রাস পাওয়া, সমন্বয় ও ভারসাম্য ঠিক রাখার ক্ষমতা কমে যাওয়াও এই কারণে হতে পারে। এর পাশাপাশি শরীরের তাপমাত্রার পরিবর্তন ও ব্যাথার অনুভূতি কমে যাওয়ার কারণে অন্যান্য শারীরিক সমস্যার দিকে মোড় নিতে পারে।

তথ্যসূত্র
---------

1. ↑  *Neuroscience* (5th সংস্করণ)। Sinauer Associates, Inc.। ২০১২। আইএসবিএন 978-0-87893-695-3।
2. 1 2  Carlson, Neil R. (২০১৪)। *Physiology of Behaviour* (11th সংস্করণ)। Essex, England: Pearson Education Limited। আইএসবিএন 9780205239399।

বহিঃসংযোগ
---------

* *ডোরল্যান্ডের চিকিৎসাশাস্ত্র অভিধানে* "সংজ্ঞাবহ স্নায়ু"

* মার্কিন এনআইএইচ থেকে পেরিফেরাল নিউরোপ্যাথি  ওয়েব্যাক মেশিনে আর্কাইভকৃত ১৫ ডিসেম্বর ২০১৬ তারিখে
* নিউরোপ্যাথি: *মেডিকেল নিউজ টুডে* থেকে কারণগুলি, লক্ষণ এবং চিকিৎসা
* মেয়ো ক্লিনিকে পেরিফেরাল নিউরোপ্যাথি

| * দে
* স
স্নায়ুতন্ত্র |
| --- |
| কেন্দ্রীয় স্নায়ুতন্ত্র | 
* মস্তিষ্কঝিল্লি
* সুষুম্নাকাণ্ড
* মস্তিষ্ক
	+ পশ্চাৎমস্তিষ্ক
		- মেডুলা
		- পনস
		- লঘুমস্তিষ্ক
	+ মধ্যমস্তিষ্ক
	+ অগ্রমস্তিষ্ক
		- আন্তরমস্তিষ্ক
			* অক্ষিপট
			* দৃষ্টি স্নায়ু
		- গুরুমস্তিষ্ক
	+ লিম্বিক তন্ত্র

 |
| প্রান্তীয় স্নায়ুতন্ত্র | 

|  |  |
| --- | --- |
| কায়িক | 
* সংবেদী স্নায়ু
* আজ্ঞাবহ বা চেষ্টীয় স্নায়ু
* করোটিকা স্নায়ু
* সুষুম্না স্নায়ু

 |
| স্বয়ংক্রিয় | 
* সমবেদী
* পরাসমবেদী
* আন্ত্রিক

 |

 |
একই নামের অন্য ব্যক্তির জন্য মশিউর রহমান (দ্ব্যর্থতা নিরসন) দেখুন।

**মশিউর রহমান** এনডিসি বাংলাদেশ সিভিল সার্ভিসের একজন কর্মকর্তা। তিনি ভূমি আপিল বোর্ডের চেয়ারম্যান (সচিব) ছিলেন। বর্তমানে তিনি পল্লী উন্নয়ন ও সমবায় বিভাগে সচিব হিসেবে দায়িত্ব পালন করছেন।

প্রাথমিক জীবন
-------------

মশিউর ব্রাহ্মণবাড়িয়া জেলার বাঞ্ছারামপুরে জন্মগ্রহণ করেন। তার বাবার নাম মজিবর রহমান এবং মায়ের নাম ফরিদা বেগম। তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন।

কর্মজীবন
--------

মশিউর রহমান বাংলাদেশ সিভিল সার্ভিসের দশম ব্যাচের (প্রশাসন) ক্যাডারের কর্মকর্তা হিসেবে ১৯৯১ খ্রিষ্টাব্দে সরকারি চাকরিতে যোগ দেন। তিনি প্রশাসনের বিভিন্ন স্তরে কাজ করেছেন। তিনি নাটোর জেলার জেলা প্রশাসক, নিউরো-ডেভেলপমেন্টাল প্রতিবন্ধী সুরক্ষা ট্রাস্টের ব্যবস্থাপনা পরিচালক (অতিরিক্ত সচিব), স্বাস্থ্য শিক্ষা ও পরিবার কল্যাণ বিভাগের অতিরিক্ত সচিব এবং সিলেট বিভাগের বিভাগীয় কমিশনারসহ বিভিন্ন দায়িত্ব পালন করেছেন। ২০২১ খ্রিষ্টাব্দের মে মাসে তিনি সচিব পদে পদোন্নতি লাভ করেন এবং ভূমি আপীল বোর্ডের চেয়ারম্যান (সচিব) নিযুক্ত হন। বর্তমানে তিনি পল্লী উন্নয়ন ও সমবায় বিভাগে সচিব হিসেবে দায়িত্ব পালন করছেন।

তথ্যসূত্র
---------

1. ↑  "শ্রম সচিব এহছানে এলাহী, মশিউর রহমান সমবায় সচিব"। *বাংলা ট্রিবিউন*। ১৬ আগস্ট ২০২১। ২২ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২৩।
2. 1 2  "মশিউর রহমানের জীবনবৃত্তান্ত"। *পল্লী উন্নয়ন ও সমবায় বিভাগ*। ২৩ জুন ২০২২ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২৩।
3. ↑  "পল্লী উন্নয়ন বিভাগের সচিব মশিউর রহমান"। *বাংলাদেশ প্রতিদিন*। ১৭ আগস্ট ২০২১। সংগ্রহের তারিখ ২২ জানুয়ারি ২০২৩।
4. ↑  "ভূমি আপিল বোর্ড ও বিদ্যুৎ গবেষণা কাউন্সিলে নতুন চেয়ারম্যান"। *ঢাকাটাইমস*। ৯ মে ২০২১। সংগ্রহের তারিখ ২২ জানুয়ারি ২০২৩।
5. ↑  "শ্রম মন্ত্রণালয় ও পল্লী উন্নয়ন বিভাগে নতুন সচিব"। *জাগোনিউজ২৪.কম*। ১৬ আগস্ট ২০২১। সংগ্রহের তারিখ ২২ জানুয়ারি ২০২৩।
**বিভাস চক্রবর্তী**, (জন্ম ২৩ সেপ্টেম্বর ১৯৩৭) ভারতীয় বাঙালি অভিনেতা এবং খ্যাতনামা নাট্যব্যক্তিত্ব।  বিশিষ্ট সমাজকর্মী এবং একজন সফল লেখক হিসাবে তিনি বিশেষভাব পরিচিত। দীর্ঘদিন তিনি পশ্চিমবঙ্গ নাট্য আকাদেমির সঙ্গে ঘনিষ্ঠভাবে যুক্ত ছিলেন।

জন্ম ও প্রারম্ভিক জীবন
----------------------

বিভাস চক্রবর্তী বৃটিশ ভারতের অধুনা বাংলাদেশের  সিলেটে ১৯৩৭ খ্রিস্টাব্দের ২৩ সেপ্টেম্বর জন্মগ্রহণ করেন। বার্মা সীমান্তের কাছে বসবাসের কারণে তার শৈশব কেটেছে দ্বিতীয় বিশ্বযুদ্ধে সম্ভাব্য জাপানি আক্রমণের আশঙ্কার মধ্য দিয়ে। 

বিভাস চক্রবর্তীর অভিনয় জীবনের শুরু বহুরূপী নাট্যদলে হলেও, বহুরূপীতে তার সমযটি ছিল হতাশাজনক।  ১৯৬০ খ্রিস্টাব্দে তিনি যোগ দেন বাংলার আর এক নাট্যদল  নান্দীকারে।  নান্দীকারে তিনি অজিতেশ বন্দ্যোপাধ্যায়ের নির্দেশনায় বহু নাটকে অভিনয় করেন।  ১৯৬৬ খ্রিস্টাব্দে তিনি নান্দীকার ছেড়ে তৈরি করেন থিয়েটার ওয়ার্কশপ। সেসময় তিনি বহু নাটকের পরিচালক ছিলেন। যেমন-  মোহিত চট্টোপাধ্যায়ের রচনায় ‘’রাজরক্ত’’, মনোজ মিত্রের ‘’চাক ভাঙা মধু’’ ইত্যাদি  বাংলা নাটকের ইতিহাসে ‘’রাজরক্ত’’ ছিল এক উল্লেখযোগ্য নাট্যপরিবেশনা, যেখানে সংকেত-প্রতীক-রূপকের ব্যবহারে প্রথাগত রাজনৈতিক নাটক বাইরে এক ব্যতিক্রমী চরিত্রের পরিস্ফুটন হয়েছে। 

১৯৮৫ খ্রিস্টাব্দে তিনি ‘’অন্য থিয়েটার’’ নামে এক নাট্যদল গঠন করেন  

বিভাস চক্রবর্তী  পশ্চিমবঙ্গ নাট্য আকাদেমির সূচনাকাল থেকেই বহু বৎসর এর সদস্য ছিলেন। ২০১৮ খ্রিস্টাব্দে তিনি বয়সের কারণে নাট্য আকাদেমির সদস্যপদ ছেড়ে দেন।

ফিল্মগ্রাফি
-----------

* *আমার ভুবন* (2002)
* *পথ-ও-প্রসাদ* (1991)
* *আমার পৃথিবী* (1985)
* *পরশুরাম* (1979)
* *চেরা তমসুক* (1974)

পুরস্কার
--------

১৯৮৯ খ্রিসাব্দে নাট্য পরিচালনায়  বিভাস চক্রবর্তী  ভারত সরকারের  সংগীত নাটক অকাদেমি পুরস্কার  লাভ করেন।

তথ্যসূত্র
---------

1. 1 2 3 4  "Film on a stage persona"। *The Telegraph (India)* (ইংরেজি ভাষায়)। সংগ্রহের তারিখ ৩ মে ২০২০।
2. ↑  Sinha, Koushik (১৯ নভেম্বর ২০১৮)। "Theater Personality Bibhas Chakraborty Resigns From Natya Akademi"। *Kolkata24x7*। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
3. 1 2  "Bibhas Chakraborty"। *sangeetnatak.gov.in*। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
4. ↑  "কলকাতার কড়চা: শ্রীচৈতন্য মহাপ্রভু সংগ্রহশালা"। *anandabazar.com*। সংগ্রহের তারিখ ৩ মে ২০২০।
5. ↑  Biswajit Sinha (২০০৩)। *Rabindranath Tagore*। Raj Publications। পৃষ্ঠা 319। আইএসবিএন 978-81-86208-27-4।
6. ↑  "কলকাতার কড়চা"। *anandabazar.com*। ২৮ নভেম্বর ২০১৬। সংগ্রহের তারিখ ৩ মে ২০২০।
7. ↑  "Age reason for Bibhas's quit-Akademi decision | Kolkata News - Times of India"। *The Times of India* (ইংরেজি ভাষায়)। সংগ্রহের তারিখ ৩ মে ২০২০।

বহিঃসংযোগ
---------

* ইন্টারনেট মুভি ডেটাবেজে বিভাস চক্রবর্তী (ইংরেজি)
পিয়েরো পোলাইউওলোর টেম্পারেন্স, ১৪৭০ খ্রিস্টাব্দ
আধুনিক ব্যবহারে **টেম্পারেন্স** (Temperance) হিসাবে সংজ্ঞায়িত করা হয় সংযম বা স্বেচ্ছাসেবী আত্মসংযম ব্যাপারটার সাথে।  এটাকে সাধারণত বর্ণনা করা হয় একজন ব্যক্তি স্বেচ্ছায় যা করা থেকে বিরত থাকে তার পরিপ্রেক্ষিতে।  এর মধ্যে রয়েছে অহিংসা ও ক্ষমা অনুশীলনের মাধ্যমে প্রতিশোধ থেকে সংযম, নম্রতা ও বিনয় অনুশীলনের মাধ্যমে অহংকার থেকে সংযম, অযথা বিলাসিতা বা অতিরিক্ত টাকাপয়সা খরচ করার মতো বাড়াবাড়ি থেকে সংযম এবং শান্ত ও আত্মনিয়ন্ত্রণ অনুশীলনের মাধ্যমে ক্রোধ বা লালসা থেকে সংযম। 

টেম্পারেন্স তথা সংযমকে ধর্মীয় চিন্তাবিদ, দার্শনিক এবং সাম্প্রতিককালে মনোবিজ্ঞানীরা গুণ হিসাবে বিবেচনা করেন। বিশেষ করে ইতিবাচক মনোবিজ্ঞান আন্দোলনের একটি অন্যতম গুণ হিসাবে বর্ণনা করা হয়। দার্শনিক এবং ধর্মীয় চিন্তাধারায় এর একটি দীর্ঘ ইতিহাস রয়েছে।

শাস্ত্রীয় সংকেতবিদ্যায় (iconography), এই গুণকে প্রায়ই একজন মহিলা হিসাবে চিত্রিত করা হয় যেখানে দুটি পাত্রের মধ্যে একটি থেকে অন্যটিতে পানি ঢালা হচ্ছে। এটা গ্রীক দর্শন এবং খ্রিস্টধর্মের পাশাপাশি পৃথিবীর পূর্ব দিকের ঐতিহ্য, যেমন বৌদ্ধ ও হিন্দুধর্মের চিন্তাধারারও অন্যতম প্রধান এক গুণ।

সংযম হলো ইতিবাচক মনোবিজ্ঞানের ছয়টি গুণের মধ্যে একটি, যার মধ্যে রয়েছে প্রজ্ঞা, সাহস, মানবতা, ন্যায়বিচার এবং আধ্যাত্মিকতা (transcendence) ।  এটাকে সাধারণত অতিরিক্ত নিয়ন্ত্রণ হিসাবে চিহ্নিত করা হয় এবং সতীত্ব, বিনয়, নম্রতা, স্ব-নিয়ন্ত্রণ, আতিথেয়তা, সাজসজ্জা, বিরত থাকা এবং ক্ষমার মতো বৈশিষ্ট্যগুলোর মাধ্যমে প্রকাশ করা হয়; এই প্রতিটি ক্ষেত্রে কিছু না কিছু বাড়তি আবেগকে নিয়ন্ত্রণ করতে সংযম দরকার। যেমন যৌন আকাঙ্ক্ষা, অহংকার অথবা রাগ ।

টেম্পারেন্স শব্দের বাংলা অর্থ হতে পারে মেজাজ, মিতাচার বা সংযম। মূলত শব্দটা অ্যালকোহল (teetotalism) থেকে বিরত থাকার ক্ষেত্রেও উল্লেখ করা যেতে পারে, বিশেষ করে এ নিয়ে একটি আন্দোলনও হয়েছে, নাম টেম্পারেন্স মুভমেন্ট (temperance movement) তথা সংযম আন্দোলন। এ শব্দকে অ্যালকোহলের সংযমের ক্ষেত্রেও উল্লেখ করা যেতে পারে।

তথ্যসূত্র
---------

1. ↑  Green, Joel (২০১১)। *Dictionary of Scripture and Ethics*। Baker Academic। পৃষ্ঠা 769। আইএসবিএন 978-0-8010-3406-0।
2. 1 2  Schwarzer, Ralf (২০১২)। *Personality, human development, and culture : international perspectives on psychological science*। Psychology। পৃষ্ঠা 127–129। আইএসবিএন 978-0-415-65080-9।
3. ↑  Peterson, Christopher (২০০৪)। *Character strengths and virtues a handbook and classification*। American Psychological Association Oxford University Press। আইএসবিএন 978-0-19-516701-6।
**ড. শেলীনা আফরোজা** একজন বাংলাদেশি সাবেক সরকারি কর্মকর্তা যিনি জীবন বীমা কর্পোরেশনের চেয়ারম্যান ও মৎস্য ও প্রাণিসম্পদ মন্ত্রণালয়ের সচিব ছিলেন। ইতিপূর্বে তিনি স্বাস্থ্য মন্ত্রণালয়ের আওতাধীন জাতীয় জনসংখ্যা গবেষণা ও ট্রেনিং ইনস্টিটিউটের (নিপোর্ট) মহাপরিচালক হিসেবে দায়িত্ব পালন করেন।

প্রারম্ভিক জীবন
---------------

শেলীনা আফরোজা ঢাকা বিশ্ববিদ্যালয় থেকে ইতিহাসে অনার্সসহ মাস্টার্স, কলকাতা বিশ্ববিদ্যালয় থেকে ১৯৯৪-১৯৯৫ সালে এমফিল এবং করাচী বিশ্ববিদ্যালয় থেকে ২০০৫-২০০৯ সালে পাবলিক এডমিনিসট্রেসনে পিএইচডি ডিগ্রী লাভ করেন।

তিনি পররাষ্ট্র মন্ত্রণালয়ের অবসরপ্রাপ্ত সচিব এবং রাষ্ট্রদূত আবদুল হান্নানের স্ত্রী। তার দুই পুত্র নাবিল অয়ন হান্নান এবং শারজিল আপন হান্নান।

কর্মজীবন
--------

শেলীনা আফরোজা বাংলাদেশ সিভিল সার্ভিস প্রশাসন ক্যাডারের ১৯৮২ ব্যাচের কর্মকর্তা হিসেবে চাকুরিজীবন শুরু করেন। প্রশাসনের বিভিন্ন স্তরে বিভিন্ন মন্ত্রণালয় ও বিভাগের স্থানীয় সরকার বিভাগ, বিদ্যুত বিভাগ, পররাষ্ট্র মন্ত্রণালয়, বাংলাদেশ পার্লামেন্ট সচিবালয় এবং ঢাকা ও গাজীপুর জেলা প্রশাসনে দায়িত্ব পালন করেন।

তিনি ৮ জানুয়ারী ২০১৭ সাল থেকে ৮ ফেব্রুয়ারি ২০২০ সাল পর্যন্ত জীবন বীমা কর্পোরেশনের চেয়ারম্যান ও ১২ সেপ্টেম্বর ২০১৩ থেকে ৭ অক্টোবর ২০১৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।

তিনি যুগ্ম সচিব হিসেবে শিল্প মন্ত্রণালয়ে ও উপসচিব হিসেবে স্বরাষ্ট্র মন্ত্রণালয়েও দায়িত্ব পালন করেছেন। তিনি যুগ্মসচিব হিসেবে শিল্প মন্ত্রণালয়ে এবং উপসচিব হিসেবে স্বরাষ্ট্র মন্ত্রণালয়ে দায়িত্ব পালন করেন।

সিভিল সার্ভিসে যোগ দেয়ার আগে তিনি বিশ্বব্যাংকের একটি প্রকল্পে আর্থসামাজিক গবেষণা কাজের সঙ্গে সংশ্লিষ্ট ছিলেন। মস্কোয় বাংলাদেশ দূতাবাস এবং অটোয়ায় বাংলাদেশ হাইকমিশনে কূটনীতিবিদ হিসেবে নিয়োজিত ছিলেন।

তথ্যসূত্র
---------

1. 1 2  নিজস্ব প্রতিবেদক (২৬ জানুয়ারী ২০১৭)। "শেলীনা আফরোজা জীবন বীমা করপোরেশনের চেয়ারম্যান"। *দৈনিক প্রথম আলো*। ২৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২০।
2. 1 2 3  "ড. শেলীনা আফরোজা জীবন বীমা কর্পোরেশনের চেয়ারম্যান"। *দৈনিক ভোরের কাগজ*। ১৮ জানুয়ারী ২০১৭। ২৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২০।
3. ↑  "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। *বাংলাদেশ জাতীয় তথ্য বাতায়ন*। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।
4. ↑  "জীবন বীমা কর্পোরেশন-পরিচালনা পর্ষদ"। *বাংলাদেশ জাতীয় তথ্য বাতায়ন*। ২৫ ফেব্রুয়ারি ২০২০। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০২০।
**রেজিনাল্ড উড** (ইংরেজি: Reginald Wood; জন্ম: ৭ মার্চ, ১৮৬০ - মৃত্যু: ৬ জানুয়ারি, ১৯১৫) চেশায়ারের উডচার্চে জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৮৮৭ সালে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার এবং অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিং দক্ষ ছিলেন রেজিনাল্ড উড।

প্রথম-শ্রেণীর ক্রিকেট
---------------------

বার্কেনহেডের ব্যবসায়ী জন উড ও মন্ট্রিল বংশোদ্ভূত এলিজাবেথ দম্পতির সন্তান ছিলেন তিনি। চার্টারহাউজে পড়াশোনা সম্পন্ন করেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের পক্ষে শৌখিন খেলোয়াড় হিসেবে ছয়টি খেলায় অংশ নিয়েছেন রেজিনাল্ড উড। এরপর অস্ট্রেলিয়ায় অভিবাসিত হন। ১৮৮৫ সালে ভিক্টোরিয়ার পক্ষে পেশাদার ক্রিকেটার হিসেবে দুই খেলায় অংশ নেন।

টেস্ট ক্রিকেট
-------------

সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছেন তিনি। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার তুলনায় কেবলমাত্র যোসেফ ম্যাকমাস্টার এগিয়ে রয়েছেন। ২৫ ফেব্রুয়ারি, ১৮৮৭ তারিখে টেস্ট অভিষেক ঘটে রেজিনাল্ড উডের।

১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যায়। অস্ট্রেলীয় অধিনায়ক পার্সি ম্যাকডোনেলকে উদ্দেশ্য করে বিলি বার্নসের ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাকে বিরত রাখা হয়। ঐ বলটি রেজিনাল্ড উড খুঁজে পান ও তার পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল। তন্মধ্যে, দ্বিতীয় খেলাটি দ্বিতীয় টেস্টের মর্যাদা পেয়েছিল। খেলায় তিনি কোন বোলিং করেননি ও দশ নম্বরে ব্যাটিংয়ে নেমে ০ ও ৬ রান তুলেন। সফরকারী ইংরেজ দলের বিপক্ষে শেষ খেলায় অংশগ্রহণের পর তিনি আর প্রথম-শ্রেণীর খেলায় অংশগ্রহণ করেননি।

ব্যক্তিগত জীবন
--------------

৬ জানুয়ারি, ১৯১৫ তারিখে ৫৫ বছর বয়সে নিউ সাউথ ওয়েলসের ম্যানলি এলাকায় রেজিনাল্ড উডের দেহাবসান ঘটে। তার জীবনী নিয়ে ফিলিপ পেইন ‘ফাইনালি এ ফেস: এ মেমোইর অব রেজিনাল্ড উড’ শিরোনামীয় গ্রন্থ ২০০৭ সালে প্রকাশিত হয়।

তথ্যসূত্র
---------

1. ↑   ESPNcricinfo, ESPN, সংগ্রহের তারিখ: ২১ নভেম্বর, ২০১৮

বহিঃসংযোগ
---------

* ইএসপিএনক্রিকইনফোতে রেজিনাল্ড উড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রেজিনাল্ড উড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ডন অ্যামব্রোস লিখিত রেজিনাল্ড উডের সংক্ষিপ্ত জীবনী

| * দে
* স
ইংল্যান্ড দল – ১৮৮৬-৮৭ অ্যাশেজ সিরিজ (৫ম সিরিজ জয়) |
| --- |
| 
* শ্রিউসবারি (অঃ)
* বেটস
* বার্লো
* ব্রিগস
* ফ্লাওয়ার্স
* গান
* লোহম্যান
* রিড
* স্কটন
* শারউইন (†)
* উড

 |
| 
* *লিলিহোয়াইট*
* *শ*

 |
| *বাঁকা হরফে* দলে অন্তর্ভূক্ত খেলোয়াড়কে দেখানো হয়েছে যারা কোন খেলায় অংশগ্রহণ করেননি। |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**শেষ যুগ** বা **শেষ সময়** হলো বিভিন্ন ধর্ম অনুযায়ী পৃথিবী ধ্বংসের আগের সময়। বিশেষ করে ইব্রাহিমীয় ধর্মে এই
সময়টি অত্যন্ত গুরুত্বপূর্ণ। এই মতবাদ অনুযায়ী
পৃথিবী তার ধ্বংসের দ্বারপ্রান্তে চলে এসেছে।

প্রায় সকল ধর্মমতানুসারে (বিশেষত ইব্রাহিমীয়
ধর্মে), আমরা বর্তমানে শেষ যুগে বসবাস করছি।

ইহুদী ধর্মে
-----------

ইহুদী ধর্মমতানুসারে শেষ সময়ে একজন মসিহ
এর আগমন ঘটবে। যার মাধ্যমে তারা সলোমন
এর সময়ের মত পুনরায় পৃথিবীতে রাজত্ব করবে। তাদের মতে,মসিহকে ফোরাত ও নীল
নদের মধ্যকার ভুমি পুনরায় তাদেরকে
পুনরায় ফিরিয়ে দিতে হবে।

খ্রিস্টধর্মে
------------

খ্রিষ্টধর্মমতানুসারে শেষ সময়ে খ্রিস্টারীর আবির্ভাব ঘটবে। যে নিজেকে মসিহ দাবি করবে। যদিও আদতে সে প্রকৃত মসিহ নয়।
এমতাবস্থায় যিশুখ্রিস্ট পুনরায় পৃথিবীতে আগমন
করবেন এবং খ্রিস্টারিকে হত্যা করবেন। এবং এর কিছুকাল পর মহাপ্রলয় ঘটবে।

ইসলাম ধর্মে
-----------

ইসলাম অনুযায়ী শেষ সময়ে যখন মুসলিমদের
পরিস্থিতি অতিশয় শোচনীয় হবে,তখন
মুসলিমদের নেতা হিসেবে ইমাম মাহদির
আগমন ঘটবে। তিনি পুরো পৃথিবীতে ন্যায়বিচার
প্রতিষ্ঠা করবেন।
তবে এরপরের ঘটনা নিয়ে কিছুটা মতবিরোধ
রয়েছে। যেমন অনেক হাদিস মতে শুধু ইমাম
মাহদি নয় বরং আরও কয়েকজন ইমাম পৃথিবীতে আগমন করবেন। এবং মাহদির পূর্বে ও পরে কিছু ইমাম আসবেন। ওপর একটি হাদিস মতে সর্বশেষ ইমাম হচ্ছেন ইমাম
জাহজাহ। এছাড়াও ইমাম মনসুর ইয়েমেনী,
ইমাম মুহাম্মাদ সহ কিছু ইমামের নাম উল্লেখ
রয়েছে।

  

সর্বশেষ ইমামের শাসনামলে দাজ্জালের আবির্ভাব ঘটবে বলে হাদিসে উল্লেখ পাওয়া যায়। দাজ্জালের ধারণা অনেকটা খ্রিষ্টধর্মে খ্রিস্টারীর ধারণার অনুরূপ।

তথ্যসূত্র
---------
শেষ লেখা-রবীন্দ্রনাথ ঠাকুর
**শেষ লেখা** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ খ্রীস্টাব্দে তাঁর মৃৃত্যুর পর প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত সর্বশেষ উল্লেখযোগ্য সৃষ্টি। এতে সর্বমোট পনেরোটি কবিতা রয়েছে। এই গ্রন্থের নামকরণ রবীন্দ্রনাথ করে যেতে পারেন নি।

কবিতার তালিকা
-------------

"শেষ লেখা" কাব্যগ্রন্থের অন্তর্গত কবিতাগুলো হল–

১. সুমুখে শান্তিপারাবার

২. রাহুর মতন মৃত্যু

৩. ওরে পাখি

৪. রৌদ্রতাপ ঝাঁঝাঁ করে

৫. আরো একবার যদি পারি

৬. ওই মহামানব আসে

৭. জীবন পবিত্র জানি

৮. বিবাহের পঞ্চম বরষে

৯. বাণীর মুরতি গড়ি

১০. আমার এ জন্মদিন-মাঝে আমি হারা

১১. রূপ-নারানের কূলে

১২. তব জন্মদিবসের দানের উৎসবে

১৩. প্রথম দিনের সূর্য

১৪. দুঃখের আঁধার রাত্রি বারে বারে

১৫. তোমার সৃষ্টির পথ রেখেছ আকীর্ণ করি

তথ্যসূত্র
---------

1. 1 2  "রবীন্দ্রনাথ ঠাকুর"। *Bengali Grammar। বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৭।
2. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৭।
3. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
4. 1 2  শেষ লেখা – রবীন্দ্র রচনাবলী

বহিঃসংযোগ
---------

* উইকিসংকলনে "শেষ লেখা"
* rabindra-rachanabali.nltr.org
**থ্রিনিমোং সাংতাম** (১৯৩৭ – ১৪ ফেব্রুয়ারি ২০২০) ভারতের নাগাল্যান্ডের একজন শিক্ষায়তনিক ব্যক্তি ও রাজনীতিবিদ ছিলেন। তিনি নাগাল্যান্ড বিধানসভার একজন বিধায়ক ছিলেন। এছাড়া, তিনি নাগাল্যান্ড লোকসেবা আয়োগের একজন সদস্য ছিলেন।

প্রারম্ভিক জীবন ও শিক্ষা
------------------------

থ্রিনিমোং সাংতাম ১৯৩৭ সালে টুয়েনসাংয়ের আলিসোপুরে জন্মগ্রহণ করেন। তিনি যোরহাটের ইস্টার্ন থিওলজিকাল কলেজ থেকে ব্যাচেলর অব থিওলজি ও শ্রীরামপুর কলেজ থেকে ব্যাচেলর অব ডিভিনিটি ডিগ্রি লাভ করেন। পরবর্তীতে, তিনি ইয়েল বিশ্ববিদ্যালয় থেকে মাস্টার অব স্যাক্রেড থিওলজি ডিগ্রি লাভ করেন।

জীবনী
-----

থ্রিনিমোং সাংতাম ১৯৬৬ সাল থেকে ১৯৭৬ সাল পর্যন্ত যোরহাটের ইস্টার্ন থিওলজিকাল কলেজের প্রভাষক পদে কর্মরত ছিলেন। তিনি ১৯৬৯ সাল থেকে ১৯৭২ সাল পর্যন্ত টুয়েনসাং আঞ্চলিক পরিষদের সদস্য হিসেবে দায়িত্ব পালন করেন। তিনি ১৯৮০ সালের ৯ মে থেকে ১৯৮৬ সালের ৮ মে পর্যন্ত নাগাল্যান্ড লোকসেবা আয়োগের একজন সদস্য ছিলেন। তিনি রাজনীতিতেও যোগদান করেছিলেন। ১৯৮৭ সালে তিনি নির্দল প্রার্থী হিসেবে লংখিম চারে থেকে নাগাল্যান্ড বিধানসভার বিধায়ক হিসেবে নির্বাচিত হন।

মৃত্যু
------

থ্রিনিমোং সাংতাম ২০২০ সালের ১৪ ফেব্রুয়ারি টুয়েনসাংয়ে নিজ বাসভবনে ৮৩ বছর বয়সে প্রয়াত হন।

তথ্যসূত্র
---------

1. 1 2 3 4  "Ex-MLA Thrinimong Sangtam passes away"। *Nagaland Post*। ১৪ ফেব্রুয়ারি ২০২০। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২০।
2. ↑  "List of Members (Past & Present)"। *Nagaland Public Service Commission*। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২০।
3. ↑  "Nagaland Assembly Election Results in 1987"। *www.elections.in*। সংগ্রহের তারিখ ১৭ ডিসেম্বর ২০১৯।
4. ↑  "Ex-MLA Shri. Thrinimong Sangtam passed away today"। *Nagaland Express*। ১৪ ফেব্রুয়ারি ২০২০। সংগ্রহের তারিখ ১৪ ফেব্রুয়ারি ২০২০।
আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত একটি থান হল **শ্রীশ্রী রিসি আশ্রিত দ'দান থান**৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদ্‌যাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উৎসব হিসেবে পালন করে আসছে৷ এই মেলায় শিব বা রিসির পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷

ইতিহাস
------

  

আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়।

বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা তাকে নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' এ এসে রাজ্য স্থাপন করেন। রাজা দ'দান মারুক্ষেত্রীসহ স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন।

রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিসি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷

তথ্যসূত্র
---------

1. 1 2 3 4  পর্যটন ক্ষেত্ররূপে দ'দান, মনোরঞ্জন কলিতা, আমার আসাম, পূর্বাচল, ১৮ মার্চ ২০১২
2. ↑  "রাভাগণ সেবা অসম দশম শ্রেনী বাংলা দ্রুত পঠন বৈচিত্র্যপূর্ণ অসম ASSAM SEBA/SMEBA CLASS 10 BENGALI RAPID READER"। সংগ্রহের তারিখ ২০২১-০৭-০৭।
**শেস-রাব-ফুন-ত্শোগ্স** (ওয়াইলি: *shes rab phun tshogs*) (১৫৬৬-১৬৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

শেস-রাব-ফুন-ত্শোগ্স ১৫৬৬ খ্রিষ্টাব্দে তিব্বতের খ্যুং-পো-স্তা-শদ-কা-না (ওয়াইলি: *khyung po sta shod ka na*) নামক স্থানে জন্মগ্রহণ করেন। শেস-রাব-দ্বাং-পো (ওয়াইলি: *shes rab dbang po*) নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ({{bo|w=chab mdo chos 'khor byams pa gling) দশম প্রধান, ছোস-ক্যি-র্গ্যাল-পো (ওয়াইলি: *chos kyi rgyal po*) নামক চতুর্থ 'ফাগ্স-পা-ল্হা (ওয়াইলি: *'phags pa lha*), ব্রাগ-গ্র্যাব-গ্রাগ্স-পা-র্গ্যাল-ম্ত্শান (ওয়াইলি: *brag gyab grags pa rgyal mtshan*) তার উল্লেখযোগ্য শিক্ষক ছিলেন। ১৬২২ খ্রিষ্টাব্দে তিনি গ্রু-গু-থাং-স্গ্রুব-স্দে (ওয়াইলি: *gru gu thang sgrub sde*) বৌদ্ধবিহার স্থাপন করেন।

তথ্যসূত্র
---------

1. ↑  Chhosphel, Samten (আগস্ট ২০১০)। "The First Gyara Tulku, Sherab Puntsok"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরী--- | **শেস-রাব-ফুন-ত্শোগ্স  প্রথম র্গ্যা-রা-স্প্রুল-স্কু** | উত্তরসূরীদ্কোন-ম্ছোগ-ব্স্তান-'দ্জিন |
|

| * দে
* স
র্গ্যা-রা-স্প্রুল-স্কু |
| --- |
| 
* ১) শেস-রাব-ফুন-ত্শোগ্স
* ২) দ্কোন-ম্ছোগ-ব্স্তান-'দ্জিন
* ৩) ব্লো-ব্জাং-ফুন-ত্শোগ্স-র্নাম-র্গ্যাল
* ৪) ব্লো-ব্জাং-ব্স্তান-'দ্জিন-'ফ্রিন-লাস
* ৫) স্কাল-ব্জাং-ছোস-গ্রাগ্স-দ্পাল-ল্দান
* ৬) ব্লো-ব্জাং-ছোস-'ফেল
* ৭) 'জিগ্স-মেদ-ছোস-ক্যি-দ্বাং-ফ্যুগ
* ৮) ব্লো-ব্জাং-ব্স্তান-'দ্জিন-ছোস-ক্যি-দ্বাং-ফ্যুগ
* ৯) থুব-ব্স্তান-'জাম-দ্পাল-লেগ্স-ব্সাদ-র্গ্যা-ম্ত্শো

 |
**নিম্ন অস্ট্রিয়া** (জার্মান: *Niederösterreich*, উচ্চারণ [ˈniːdɐˌʔøːstɐʀaɪ̯ç] (এই শব্দ সম্পর্কেশুনুন), চেক: Dolní Rakousy, স্লোভাক: *Dolné Rakúsko*) অস্ট্রিয়ার নয়টি রাজ্যের অন্যতম। এটি অস্ট্রিয়ার উত্তর-পূর্বে অবস্থিত। ১৯৮৬ সাল থেকে রাজ্যটির রাজধানী সাঙ্কট পোল্টন। এর আগে রাজ্যটির রাজধানী ছিল ভিয়েনা, যদিও ভিয়েনা ভৌগলিকভাবে নিম্ন অস্ট্রিয়ার ভৌগোলিক সীমানার অভ্যন্তরে অবস্থিত নয়। নিম্ন অস্ট্রিয়ার ভৌগোলিক আয়তন ১৯,১৮৬ বর্গ কিলোমিটার এবং জনসংখ্যা ১.৬১২ মিলিয়ন। আয়তনের দিক থেকে এটি অস্ট্রিয়ার সবচেয়ে বড় রাজ্য এবং জনসংখ্যার দিক থেকে ভিয়েনার পরেই এর অবস্থান।

ভূগোল
-----

ঊর্ধ্ব অস্ট্রিয়ার পূর্বে, দানিউব নদীর তীরে নিম্ন অস্ট্রিয়া অবস্থিত। নদীটি পশ্চিম থেকে পূর্বে প্রবাহিত হয়েছে। নিম্ন অস্ট্রিয়ায় ৪১৪ কিলোমিটারব্যাপী চেক প্রজাতন্ত্র এবং স্লোভাকিয়ার সাথে আন্তর্জাতিক সীমানা রয়েছে। এছাড়া অস্ট্রিয়ার অভ্যন্তরে ঊর্ধ্ব অস্ট্রিয়া, স্টিরিয়া এবং বুর্গেনল্যান্ড রাজ্যগুলির সাথে নিম্ন অস্ট্রিয়ার সীমানা রয়েছে। ভৌগোলিকভাবে নিম অস্ট্রিয়া চারটি অঞ্চলে বিভক্ত, এগুলোকে বলে *ফিরটেল*:

* ভাইনফিরটেল
* ভাল্ডফিরটেল
* মোস্টফিরটেল
* ইন্ডুস্ট্রিফিরটেল

এই অঞ্চলগুলির নিজস্ব ধরনের ভূতাত্ত্বিক গঠন রয়েছে। মোস্টফিরটেল প্রধাণত লাইমস্টোন আল্পস পর্বতের পাদদেশে অবস্থিত, এখানে সমুদ্রপৃষ্ঠ থেকে ২০০০ মিটার উচ্চতাবিশিষ্ট পর্বত রয়েছে। ভাল্ডফিরটেলের অধিকাংশ স্থান গ্রানাইট ভূস্তর দ্বারা গঠিত। দক্ষিণে ভিয়েনা অববাহিকা থেকে ভাল্ডফিরটেলকে পৃথক করেছে দানিয়ুব নদী।

ইতিহাস
------

মূল নিবন্ধ: অস্ট্রিয়ার ইতিহাস
নিম্ন অস্ট্রিয়ার ইতিহাস অস্ট্রিয়ার ইতিহাসের অনুরূপ। নিম্ন অস্ট্রিয়াতে অনেক প্রাসাদ ও রাজবাড়ি রয়েছে। এখানে অবস্থিত ক্লসটারনয়বুর্গ আবে অস্ট্রিয়ার অন্যতম প্রাচীন মঠ। দ্বিতীয় বিশ্বযুদ্ধের আগে নিম্ন অস্ট্রিয়াতে অস্ট্রিয়ার সর্বোচ্চ সংখ্যক ইহুদী বসবাস করতো।

বহিঃসংযোগ
---------

 
ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় ***Austria, Lower*** নিবন্ধ তথ্য রয়েছে।
* Land Niederösterreich
* নিম্ন অস্ট্রিয়া বিষয়ক তথ্যাবলি
* Lower Austrian Genealogy
* PhotoGlobe - নিম্ন অস্ট্রিয়ার আলোকচিত্র

| * দে
* স
 অস্ট্রিয়ার রাজ্য  |
| --- |
|  বুর্গেনলান্ড •  কের্ন্‌টেন •  নিম্ন অস্ট্রিয়া •  জালৎসবুর্গ
 •  Styria •  Tyrol •  ঊর্ধ্ব অস্ট্রিয়া •  ভিয়েনা •  Vorarlberg |
শেস-রাব-'ব্যুং-গ্নাস
**শেস-রাব-'ব্যুং-গ্নাস** (ওয়াইলি: *shes rab byung gnas*) (১৫৯৬-১৬৫৩) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

শেস-রাব-'ব্যুং-গ্নাস ১৫৯৬ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-দ্পাল (ওয়াইলি: *kun dga' dpal*) এবং মাতার নাম ছিল পে-মা-ত্শে-রিং (ওয়াইলি: *pe ma tshe ring*)। নয় বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে কুন-দ্গা'-ব্সোদ-নাম্স-ল্হুন-গ্রুব নামক চতুর্দশ ঙ্গোর-ছেনের নিকট দীক্ষালাভ করেন। তিনি বারো বছর বয়সে ব্দাগ-ছেন-কুন-দ্গা'-ব্ক্রা-শিস (ওয়াইলি: *bdag chen kun dga' bkra shis*) ও দ্কোন-ম্ছোগ-র্গ্যাল-ম্ত্শান (ওয়াইলি: *dkon mchog rgyal mtshan*) নামক দুই ভিক্ষুর নিকট শিক্ষার্থীর শপথ ও একুশ বছর বয়সে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেনের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, ম্খাস-গ্রুব-দ্পাল-ল্দান-দোন-গ্রুব (ওয়াইলি: *mkhas grub dpal ldan don grub*), ব্লো-পা-স্প্যান-ল্ঙ্গার-কুন-দ্গা'-দোন-গ্রুব (ওয়াইলি: *blo pa spyan lngar kun dga' don grub*) প্রভৃতি। ১৬২৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান হিসেবে নির্বাচিত হন এবং এই পদে তিনি ১৬৫৩ খ্রিষ্টাব্দ পর্যন্ত থাকেন। ১৬৩২ খ্রিষ্টাব্দে তিনি ঝ্বা-লু বৌদ্ধবিহারের প্রধান নির্বাচিত হন। তার উল্লেখযোগ্য শিষ্য ছিলেন নাম-ম্খা'-রিন-ছেন (ওয়াইলি: *nam mkha' rin chen*) নামক উনিশতম ঙ্গোর-ছেন, ল্হুন-গ্রুব-দ্পাল-ল্দান (ওয়াইলি: *lhun grub dpal ldan*) নামক চব্বিশতম ঙ্গোর-ছেন প্রভৃতি।

তথ্যসূত্র
---------

1. ↑  Namgyal, Tsering (2012-10)। "The Eighteenth Ngor Khenchen, Sherab Jungne"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-04।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

|  |  |  |
| --- | --- | --- |
| পূর্বসূরীনাম-ম্খা'-সাংস-র্গ্যাস | **শেস-রাব-'ব্যুং-গ্নাস  অষ্টাদশ ঙ্গোর-ছেন** | উত্তরসূরীনাম-ম্খা'-রিন-ছেন |
|
**ক্রিস্টোফার জর্জ ডি ভিলিয়ার্স বার্জার** (ইংরেজি: Christopher Burger; জন্ম: ১২ জুলাই, ১৯৩৫ - মৃত্যু: ৫ জুন, ২০১৪) ট্রান্সভাল প্রদেশের র‍্যান্ডফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ইংরেজ ক্রিকেটে ফ্রি ফরেস্টার্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **ক্রিস্টোফার বার্জার**।

খেলোয়াড়ী জীবন
---------------

১৯৫৫ সাল থেকে ১৯৬৫-৬৬ মৌসুম পর্যন্ত ক্রিস্টোফার বার্জারের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ক্রিস্টোফার বার্জার। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৭ ফেব্রুয়ারি, ১৯৫৮ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ ফেব্রুয়ারি, ১৯৫৮ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

৫ জুন, ২০১৪ তারিখে ৭৮ বছর বয়সে কোয়াজুলু-নাটালের হোউইক এলাকায় ক্রিস্টোফার বার্জারের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ৪ সেপ্টেম্বর ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ৪ সেপ্টেম্বর ২০২০।

আরও দেখুন
---------

* টনি পিদি
* এরিক ডেভিস
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ক্রিস্টোফার বার্জার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্রিস্টোফার বার্জার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**দিন দিন আভিভ** (হিব্রু ভাষায়: דין דין אביב‎, জন্ম: ৯ অক্টোবর ১৯৭৪) হচ্ছেন ইসরায়েল এর একজন পপ এবং লোক গায়িকা। গায়া এবং ইদান রিকেল প্রোজেক্ট এর সাথে কাজ করার পর, তিনি ২০০৬ সালে তার প্রথম অ্যালবাম, "সোদোটাই" (আমার অন্ধিসন্ধি) প্রকাশ করেন।

জীবনী
-----

দিনা (দিন দিন) আভিভ তেল আভিভ, ইসরায়েল এ জন্মগ্রহণ করেন। তার বাবা-মা উভয় শিল্পী; তার মা, আলিজা আভিভ, শৈলী বিস্তৃত একটি সম্পাদক গায়িকা, তার পিতা একজন জ্যাজ সঙ্গীতশিল্পী ছিলেন, এবং একটি শিশু হিসাবে তিনি তার মায়ের সাথে একটি অ্যালবাম, "আলিদিন" রেকর্ড করেন এবং যখন তার মা তার পিতা তার সাথে কাজ করেন।

দিন দিন আভিভ অ্যালায়েন্স হাই স্কুল এর একজন স্নাতক এবং এয়ার ফোর্স এন্টারটেনমেন্ট গ্রুপের জন্য একক গায়িকা হিসাবে ইসরায়েলি সেনাবাহিনীতে সেবা প্রদান করেন। তিনি ইসরায়েল স্কুল অফ ব্যালে এ নাটক ও ব্যালে নৃত্য ডরিট গ্যাসনার এবং মাস্টার আয়েশা ডায়লোর সাথে থেকে নৃত্য শিক্ষা লাভ করেন। ভারতীয় গান এবং তবলা ড্রাম ভারতে বাজান, উরি নাভ এর সাথে আফ্রিকান ড্রামিং, মাস্টার আভি জারফাতি এবং পিয়ানো এবং দুই বছরের মধ্যে ড্রাম শেখেন। রিমুন স্কুল অব জ্যাজ এন্ড কনসারমারি মিউজিক এ ড্রাম এবং ভয়েস শিক্ষা লাভ করেন।

তিনি সেমিনার হাকিবুত্জিম এবং তার উলার শিশুদের ভিডিওতে "রিথম ইন ডান্স" ওয়ার্কশপ দিয়েছেন এবং "টফ হ্যালোভ শেল দিন দিন" (হিব্রু: תוף הלב של דין דין‬, "দিন দিন'স হার্ট ড্রাম"), অনেক ইসরায়েলি পরিবারকে তালের জগতে প্রবর্তন করেন। তিনি তার মা, আলিজা আভিভ এর সাথে একটি বিশ্ব সঙ্গীত প্রোগ্রাম উপস্থাপন করেন, যেখানে তারা উভয়ে তুর্কি, কুর্দি, গ্রীক, বুলগেরিয়ান, জর্জিয়ার, ফার্সি এবং হিব্রু ভাষায় গান করেন। তিনি ইসরায়েল কালচারাল এক্সিলেন্স ফাউন্ডেশন (আইসিএক্সসেলেন্স) এর একজন নির্বাচিত শিল্পী ছিলেন, যা ইসরায়েল এর শিল্পসম্মত প্রতিভা সমর্থন করেন।

সঙ্গীত ক্যারিয়ার
-----------------

একজন প্রাপ্তবয়স্ক হিসেবে, দিন দিন আভিভ গায়াতে যোগদান করেন, একটি নেতৃস্থানীয় ইসরায়েলী ব্যান্ড, যার একটি জনপ্রিয় গান, "শের লা'আহাভা (ইয়াচাড)" এর উপস্থিত ছিলেন, যা বছরের সেরা আবিষ্কারের প্রাপ্তি পেয়েছিল এবং সেটি অনেক ইসরায়েলি এর জন্য একটি বেসরকারী দ্বিতীয় জাতীয় সংগীত হয়ে উঠেছে। তারপর তিনি ইডেন রাইচেল প্রোজেক্টে যোগদান করেন এবং হিট গান "আই'ম টেলেক" (যদি আপনি চলে যান) এ প্রধান গায়ক ছিলেন।

তথ্যসূত্র
---------

1. 1 2 3  Brinn, David (৬ অক্টোবর ২০১০)। "An invitation to Din-Din"। *The Jerusalem Post*। ২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৬।
2. ↑  *Alidin*  ওয়েব্যাক মেশিনে আর্কাইভকৃত ৭ ফেব্রুয়ারি ২০১২ তারিখে, by Aviv Aliza and Dindin Aviv. Retrieved 17 June 2007
3. ↑  Din Din Aviv  ওয়েব্যাক মেশিনে আর্কাইভকৃত ২০ ফেব্রুয়ারি ২০১০ তারিখে, Myspace Music. Retrieved 17 June 2007.
4. 1 2 3 4 5  "Din Din Aviv Singer & Percussionist"। Israel Cultural Excellence (IcExcellence) Foundation। ১৪ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০০৭।
5. 1 2  Barry, Davies (২০০৬-০৪-০৯)। "A long time coming"। The Jerusalem Post। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০০৮-০৫-০৭।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
**ক্রিস্টিনা বাওয়ারম্যান** হলেন ইতালিতে জন্ম নেওয়া একজ রন্ধনশিল্পী, যিনি রন্ধনশিল্পে অবদানের জন্য মিশলাঁ তারকা লাভ করেছেন।

জীবনী
-----

ক্রিস্টিনা বাওয়ারম্যান ইতালির পশ্চিমাংশে অবস্থিত আপুলিয়া অঞ্চলে জন্মগ্রহণ করেন। তিনি প্রথমে বিদেশি ভাষা শিখেছিলেন ও আইন পড়েছিলেন। এরপর তিনি যুক্তরাষ্ট্রের টেক্সাসের অস্টিনে গ্রাফিক ডিজাইনার হিসেবে কাজ করতে যান। তিনি দুই বছর অস্টিনের টেক্সাস বিশ্ববিদ্যালয় ও ল্য কর্ডন ব্ল্যুতে রন্ধনশিল্প নিয়ে পড়াশোনা করেন।

২০০৬ সালে ইতালিতে ফেরার পর তিনি রোমের গ্লাস হোস্টারিয়া রেস্তোরাঁয় কর্মজীবন শুরু করেন। প্রথম তিন বছরে রেস্তোরাঁটি সংগ্রাম করেছিল। ক্রিস্টিনা বাওয়ারম্যান নিত্য নতুন খাবার উপস্থাপন করলেও স্থানীয়রা সে রেস্তোরাঁয় সপ্তাহান্ত ছাড়া যেত না এবং তার ঐতিহ্যবাহী খাবার অর্ডার করত। ২০১০ সালে রেস্তোরাঁটির সাথে তিনিও মিশলাঁ তারকা লাভ করেন। সে বছরে নারীদের মাঝে তিনিই শুধু মিশলাঁ তারকা লাভ করেছিলেন। মিশলাঁ তারকা জেতার পর রোমের তেস্তাচ্চিওতে রোমিও শেফ অ্যান্ড বেকার এবং গিউলিয়েত্তা পিজ্জেরিয়া নামের দুইটি রেস্তোরাঁ খুলেন।

২০১৭ সালে তিনি ২০ জন রন্ধনশিল্পীর একজন হিসেবে ৩২ তম শেফস ট্রিবিউট টু সিটিমিলসে রান্না করেছিলেন। বাওয়ারম্যান সান পেল্লেগ্রিনো ইয়ং ইতালিয়ান শেফ কম্পিটিশন ২০১৮ এ বিচারক হিসেবে দায়িত্ব পালন করেছেন।

তথ্যসূত্র
---------

1. 1 2 3  Itzkowitz, Laura (২৭ জুন ২০১৭)। "A Rome Dining Guide From the City's Only Female Michelin-Starred Chef"। *Vogue*। সংগ্রহের তারিখ ১২ নভেম্বর ২০১৭।
2. 1 2 3 4  Weinlein, Jill। "Meet Michelin-Star Chef Cristina Bowerman"। Luxe Beat। সংগ্রহের তারিখ ১২ নভেম্বর ২০১৭।
3. ↑  Azouaoui, Sirine। "Cristina Bowerman, The Pink-Haired Chef Fusing Italian and American Cooking"। Konbini। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৭।
4. ↑  Landman, Beth (১০ জুন ২০১৭)। "LA's Farid Zadi and Rome's Cristina Bowerman Join NYC Chefs on an All-Star Roster Monday"। *Eater*। সংগ্রহের তারিখ ১২ নভেম্বর ২০১৭।
5. ↑  "Cristina Bowerman: Intervista alla Giudice di S.Pelligrino Young Chef"। Fine Dining Lovers। ১০ জুলাই ২০১৭। সংগ্রহের তারিখ ১২ নভেম্বর ২০১৭।
**নিম্ন চিন্দুইন** প্রায় সাত বা আটটি বিস্ফোরক জ্বালামুখের একটি ক্ষেত্র, যা মিয়ানমারের সাগাইং অঞ্চলের মৌন্যা শহরের প্রায় ৩০ কিলোমিটার (২০ মাইল) উত্তর-পশ্চিমে অবস্থিত।

চিন্দুইন আগ্নেয়গিরির উৎপত্তি শেষ প্লাইয়োসিন-প্লাইস্টোসিন যুগে। জ্বালামুখ গুলি বর্তমানে সুপ্ত। স্মিথসোনিয়ান ইনস্টিটিউশনের গ্লোবাল আগ্নেয়গিরি কর্মসূচির তথ্য অনুযায়ী চিন্দুইনে ১০,০০০ বছর আগের হোলোসিন যুগে অগ্ন্যুৎপাতের কোনো তথ্য তালিকাভুক্ত করা হয়নি। সমুদ্রপৃষ্ট হতে এটি ৩৮৫ মিটার (১২৬৩ ফুট) উচ্চতায় অবস্থিত।

আগ্নেয়গিরির প্রধান শিলা প্রকারগুলি হল বেসাল্ট, রাইওলাইট, ডেসাইট এবং অ্যান্ডেসাইট।

তিন থেকে চারটি জ্বালামুখের গর্তে বর্তমানে প্রাকৃতিক হ্রদ রয়েছে, যার একটি চিন্দুইন নদীর পূর্বে, অন্যটি পশ্চিমে। পূর্ব দিকের হ্রদের নাম টুইন টাউং (বা টুইন্ডাং), অন্যদের টাউং পাইউক, টুইন মা এবং ইয়া খার। এসব হ্রদের জলে সায়ানোব্যাকটেরিয়া স্পিরুলিনা (যাকে প্রায়ই নীল-সবুজ শৈবাল বলা হয়) জন্মে। এটি সংগ্রহ, শুকানো এবং ওষুধ হিসাবে বিক্রি করা হয়। ২০১৪ সালের শেষের দিকে মায়ানমার সরকার ইউনেস্কো বিশ্ব ঐতিহ্যবাহী স্থানের তালিকায় অন্তর্ভুক্ত করার জন্য টুইন টাউং হ্রদকে মনোনীত করার পরিকল্পনা করেছে।

তথ্যসূত্র
---------

1. 1 2 3 4 5  "Global Volcanism Program | Lower Chindwin"। *Smithsonian Institution | Global Volcanism Program* (ইংরেজি ভাষায়)। ২০২২-১২-১১ তারিখে মূল থেকে আর্কাইভ করা। সংগ্রহের তারিখ ২০২২-১২-১১।
2. ↑  "Twin Taung, Twin Hill - Monywa,Myanmar"। *www.myanmartours.us*। ২০২২-১২-১১ তারিখে মূল থেকে আর্কাইভ করা। সংগ্রহের তারিখ ২০২২-১২-১১।
3. ↑  "These dormant volcanoes are among Myanmar's most stunning swim spots"। *Myanmar Mix* (ইংরেজি ভাষায়)। ২০২২-১২-১১ তারিখে মূল থেকে আর্কাইভ করা। সংগ্রহের তারিখ ২০২২-১২-১১।
4. ↑  "Myanmar to seek world heritage title for natural Spirulina lake"। *The Nation*। ১৯ সেপ্টেম্বর ২০১৪। ১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০২২।

প্রবেশদ্বার: মিয়ানমার ভূগোল
গজরা ঐতিহ্যগতভাবে চুলের খোঁপায় পরা হয়।
ধর্মীয় অনুষ্ঠানে গজরা পরিহিত ভারতীয় মহিলারা
**গজরা** হল কেশ সজ্জার জন্য ব্যবহৃত একটি ফুলের মালা যা দক্ষিণ এশীয় মহিলারা উৎসব, অনুষ্ঠান, বিবাহ বা দৈনন্দিন ঐতিহ্যবাহী পোশাকের সংগে পরিধান করে। এগুলি সাধারণত বিভিন্ন ধরণের জুঁই ফুল দিয়ে তৈরি করা হয় তবে আজকাল এর সাথে গোলাপ, ক্রসন্দ্রা এবং বারলেরিয়া জাতীয় ফুলও গজরাতে ব্যাপকভাবে ব্যবহৃত হচ্ছে। এটি খোঁপা বা বিনুনি দুইয়ের সাথেই পরা যেতে পারে। ভারতের মহিলারা সাধারণত ঐতিহ্যবাহী পোশাকের সাথে তাদের কেশের শোভা বর্ধন করতে গজরা পরিধান করেন। এটি প্রধানত উৎসব অনুষ্ঠান এবং বিবাহের সময় কিছু কিছু বিশেষ ক্ষেত্রে কব্জিতেও পরিধান করা হয়।

গজরা একটি কেশ সজ্জার অলঙ্কার এবং এটি খোপাকে বেঁধে রাখতে কোনভাবেই সহায়তা করেনা। *গজরা* ভারতে গহনার উপর করা এক ধরনের মুক্তার কারিগরীকেও বোঝায়।

উৎপত্তির ইতিহাস
---------------

হিন্দু পৌরাণিক কাহিনী অনুসারে, গজরা ছিল নববধু বা বিবাহিত নারীর অবশ্য পরিধেয় ঐতিহ্যশালী **ষোল শৃঙ্গার** বা ষোল রকমের অলংকারের মধ্যে একটি গুরুত্বপূর্ণ আনুষঙ্গিক পরিধেয়। হিন্দু বিবাহরীতি অনুসারে নববধুকে ষোল রকমের অলংকার দিয়ে সজ্জিত করার প্রচলন আছে যার মধ্যে কেশসজ্জা হিসাবে গজরা অন্যতম। প্রথমে কনের চুলগুলি একটি আঁটসাঁট বেণীতে বা একটি খোঁপায় বেঁধে দেওয়া হয়ে থাকে এবং তার উপর এক বা একাধিক গজরা সংযুক্ত করে কেশসজ্জা সম্পূর্ন করা হয়।

প্রাচীন ও আধুনিক কালে গজরা
--------------------------

প্রাচীন যুগে মহিলারা প্রধান্ত সমস্ত ধর্মীয় এবং উৎসব অনুষ্ঠানে গজরা পরিধান করত। সেইসময় সাধারনত গজরা তৈরি করতে জুঁই ফুল ব্যবহার করা হত কারন এই ফুলকে শুভ বলে মনে করা হত এবং এর শক্তিশালী সুবাস সারাদিন অবধি বজায় থাকত। যদিও সময়ের সাথে সাথে বেশ বেশ কিছু পরিবর্তন ঘটেছে, তবুও গজরা তৈরিতে এখনও জুঁই ফুল ব্যাপকভাবে ব্যবহৃত হয়। 

আজকাল জুঁই, চামেলি বা মোগরা ফুল দিয়েও গজরা তৈরি করা হয়। বর্তমানে সাধারণত কনেরা তাদের বিয়ের দিনে বা ভারতীয় শাস্ত্রীয় নৃত্যশিল্পীরা তাদের নৃত্য পরিবেশনার সময় গজরা পরে থাকে। এগুলি ছাড়াও দক্ষিণ ভারতের বেশিরভাগ মহিলা ধর্মীয় এবং উৎসব অনুষ্ঠানের সময় গজরা পরেন।

তথ্যসূত্র
---------

1. ↑  Gurcharan Singh Randhawa and Amitabha Mukhopadhyay, সম্পাদক (১৯৮৬)। *Floriculture in India*। Allied Publishers। পৃষ্ঠা 607। আইএসবিএন 978-81-7023-057-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  "Gajra: Indian Traditional Hair Accessory"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গজঘণ্টা হাই স্কুল ও কলেজ** রংপুর বিভাগের রংপুর জেলার গংগাচড়া উপজেলার গজঘণ্টা ইউনিয়নের একটি স্কুল এন্ড কলেজ।

ইতিহাস
------

গংগাচড়া উপজেলার প্রাচীন শিক্ষা প্রতিষ্ঠানের মধ্যে একটি হচ্ছে এই বিদ্যালয়টি। বিদ্যালয়টি ১৯০৬খ্রি. এম.ভি. স্কুল হিসেবে প্রতিষ্ঠিত হয়। ১৯১৮খ্রি. ইহা এম. ই. স্কুল হিসেবে চালু হয় এবং ১৯৩৭খ্রি. অনুমোদন লাভ করে। ১৯৫৩ খ্রি. জুনিয়র হাই স্কুল, ১৯৬৫খ্রি. হাই স্কুল, ১৯৯৭খ্রি. উচ্চ মাধ্যমিক খোলার অনুমোদন লাভ করে। প্রথম অফিস ঘর ছিল সতীশ চন্দ্র দাতব্য চিকিৎসালয়ে (যা তখন বন্ধ ছিল) এবং ক্লাস হত সিগার মেকিং ফ্যাক্টরির পরিত্যাক্ত ঘরে। প্রতিষ্ঠার ক্ষেত্রে অবদান রাখেন জমিদার বাবু ঈষাণ চন্দ্র রায় চৌধুরী, বাবু কেশব চন্দ্র রায় চৌধুরী, বাবু সতীশ চন্দ্র রায় চৌধুরী, বাবু নলিনী কান্ত, বাবু উমা কান্ত সাহা, মৌ. এম. এমদাদ আলী মিঞা, আব্দুর ছাত্তার দালাল, আলেফ উদ্দিন দালাল প্রমুখ। কলেজ করার ক্ষেত্রে আলী মো. জাফর টফির অবদান রয়েছে। স্কুলটির প্রথম প্রধান শিক্ষক ছিলেন বাবু সুরেন্দ্রনাথ সেন গুপ্ত।

ভবনের বিবরণ
-----------

কলেজটিতে ৫টি ভবন আছে-

1. প্রশাসনিক ভবন-১টি।
2. একাডেমিক ভবন-৪টি।

অন্যান্য
--------

1. বিজ্ঞানাগার-১টি
2. কম্পিউটার ল্যাব-১টি
3. পাঠাগার- ১টি

পোশাক
-----

ছেলের আকাশি রঙের শার্ট, প্যান্ট নেভি ব্লু। মেয়েদের পায়জামা, কামিজ ও ওড়না সাদা।

সাংস্কৃতিক কর্মকান্ড
--------------------

কলেজের অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল
-----

প্রতিবছর কলেজটি বোর্ড পরীক্ষায় কৃতিত্বের স্বাক্ষর রাখে। ২০১৬ সালে এসএসসিতে ১০০% ভাগ পাশ করে।

তথ্যসূত্র
---------

1. ↑  "গংগাচড়া উপজেলা" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০২১-০৬-২৪। [*স্থায়ীভাবে অকার্যকর সংযোগ*]
2. ↑  "গজঘন্টা ইউনিয়ন" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০২১-০৬-২৪। [*স্থায়ীভাবে অকার্যকর সংযোগ*]
3. ↑  আলম (২০১৩)। *গংগাচড়া উপজেলার ইতিহাস ও ঐতিহ্য*। রংপুর: লেখক সংসদ। পৃষ্ঠা ১১৫। আইএসবিএন 9789848923450।
4. ↑  "এসএসসিতে শতভাগ সাফল্য পেয়েছে যে সব স্কুল | সারাদেশ | The Daily Ittefaq"। *archive1.ittefaq.com.bd*। ২০২১-০৬-২৮ তারিখে মূল থেকে আর্কাইভ করা। সংগ্রহের তারিখ ২০২১-০৬-২৪।

টেমপ্লেট:বাংলাদেশী কলেজ
**মারিয়া ওয়াস্তি** (জন্ম: ১৪ আগস্ট, ১৯৬৫)  হলেন একজন পাকিস্তানি চলচ্চিত্র, টেলিভিশন অভিনেত্রী এবং উপস্থাপিকা। বর্তমানে তিনি পাকিস্তানি টেলিভিশন চ্যানেল বিওএলের বিনোদনমূলক ক্রীড়া অনুষ্ঠান*ক্রোড়ন ম্যায় খেল* সঞ্চালনা করছেন।

জীবনী
-----

মারিয়া ওয়াস্তি ১৯৬৫ সালের ১৪ আগস্ট তানজানিয়ার দারুসসালামে জন্মগ্রহণ করেছিলেন। পরিবারের সাথে পাকিস্তানে ফেরার আগে তিনি তার শৈশবের বছরগুলো সেখানেই কাটিয়েছিলেন। তিনি রিজওয়ান ওয়াস্তি এবং তাহিরা ওয়স্তির ভাগ্নি। তার বাবা-মা চেয়েছিলেন তিনি একজন ডাক্তার হয়ে উঠবেন, তবে কর্মজীবনের জন্য তিনি বিনোদন পেশাকেই বেশি পছন্দ করেছিলেন। সে সময়ে পাকিস্তানের একমাত্র টেলিভিশন নেটওয়ার্ক ছিল সরকারি মালিকানাধীন পাকিস্তান টেলিভিশন কর্পোরেশন বা পিটিভি। ১৯৯০ এর দশকের পরে পাকিস্তানের প্রথম বেসরকারি মালিকানাধীন চ্যানেল নেটওয়ার্ক টেলিভিশন মার্কেটিং (এনটিএম) তরুণ প্রজন্মকে বিশেষভাবে লক্ষ্য করে অনুষ্ঠানাদি প্রদর্শন শুরু করেছিল। ওয়াস্তি তখন অভিনয়ের প্রতি আগ্রহী হয়ে ওঠেছিলেন।

তথ্যসূত্র
---------

1. ↑  "Maria Wasti Celebrates Her Birthday On The Sets Of Salam Zindagi"। *Reviewit.pk | Celebrities | Entertainment news Portal* (ইংরেজি ভাষায়)। ২০১৭-০৮-১১। সংগ্রহের তারিখ ২০১৮-০৪-১৭।
2. ↑
3. ↑  "Oh, Maria!"। DAWN Newspaper। মে ১৩, ২০০৬ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৭।

বহিঃসংযোগ
---------

* ইন্টারনেট মুভি ডেটাবেজে Maria Wasti (ইংরেজি)
**গজমহল ট্যানারি উচ্চ বিদ্যালয়** গজমহল, হাজারীবাগ থানা রোড, ঢাকার একটি মাধ্যমিক বিদ্যালয়। এটি ১৯৮৮ সালে প্রতিষ্ঠিত হয়। এটি ঢাকা শিক্ষা বোর্ডের অধীনে সরকারি নিবন্ধিত এমপিও ভুক্ত বিদ্যালয়।

ইতিহাস
------

গজমহল ট্যানারি উচ্চ বিদ্যালয় ট্যানারি শ্রমিকদের সন্তানদের জন্য ট্যানারি মালিকারা প্রতিষ্ঠিত করে। গজমহল প্রাক্তন ছাত্র সংগঠন (জিক্সএসএ) গজমহল ট্যানারি উচ্চ বিদ্যালয়ের প্রাক্তন ছাত্রদের সংগঠন। ২৬ শে মার্চ, ২০১৩ তারিখে স্কুল প্রাঙ্গনে জিক্সএসএ তাদের প্রথম পুনর্মিলনের আয়োজন করে।

খেলার মাঠ, গজমহল ট্যানারী উচ্চ বিদ্যালয়গজমহল ট্যানারী উচ্চ বিদ্যালয়ের খেলার মাঠ
যারা গজমহল ট্যানারি উচ্চ বিদ্যালয় প্রতিষ্ঠা করেন
১। মরহুম জনাব মুনসুর আহমেদ

২। মরহুম জনাব আঃ কাইয়ুম সর্দার

৩। মরহুম জনাব ওসমান গনি ভূঁইয়া

৪। মরহুম জনাব শেখ লালা বাবু

৫। মরহুম জনাব এম এ সাত্তার ভূঁইয়া

৬। মরহুম জনাব জমশের আলী

৭। জনাব সৈয়দ মঞ্জুর এলাহী

৮। জনাব ডাঃ তোফায়াল আহমেদ

৯। জনাব আবুল খায়ের বাবুল

১০। জনাব এম এ মাজেদ

১১। মরহুম জনাব সিরাজ উদ দৌলা বাহা্র

১৩। মিঃ পিটার জন ষ্টোন (ইংল্যান্ড)

১৪। মিঃ জাফ বি এ এস এফ (বাংলাদেশ)

সম্মুখ ভাগ, গজমহল ট্যানারী উচ্চ বিদ্যালয়সম্মুখ ভাগ, গজমহল ট্যানারী উচ্চ বিদ্যালয়
১৫। জনাবা সুফিয়া খাতুন

একাডেমিক গঠন
------------

### প্লে গ্রাউন্ড থেকে পঞ্চম শ্রেণী

গজমহল ট্যানারি উচ্চ বিদ্যালয় ২০০৬ সাল থেকে প্রাথমিক স্তরের শিক্ষার উদ্বোধন করে, এই স্তরটি গজমহল ট্যানারি কিন্ডার গার্টেন স্কুল নামেও পরিচিত। পঞ্চম শ্রেণী যার অর্থ প্রাথমিক শিক্ষা সমাপনী পরীক্ষা প্রাথমিক স্তরের শিক্ষা। এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণীতে ভর্তি হওয়ার সুযোগ পায়।

### ষষ্ঠ শ্রেণী থেকে অষ্টম শ্রেণী

গজমহল ট্যানারি উচ্চ বিদ্যালয়ের শুরু থেকে ষষ্ঠ শ্রেণী থেকে অষ্টম শ্রেণী পর্যন্ত চালু আছে। ২০১০ সালে বাংলাদেশে প্রথমবারের মতো সাধারণ স্কুল ও মাদ্রাসার ছাত্র-ছাত্রীদের জন্য জুনিয়র স্কুল সার্টিফিকেট পরীক্ষা ও জুনিয়র দাখিল সার্টিফিকেট পরীক্ষা অনুষ্ঠিত হয়। এই পরীক্ষায় উত্তীর্ণদের জুনিয়র স্কুল সার্টিফিকেট প্রদান করা হয় এবং তাদের নবম শ্রেণীতে ভর্তির সুযোগ দেয়া হয়। এছাড়া এ পরীক্ষার ফলাফলের ভিত্তিতে জুনিয়র বৃত্তি প্রদান করা হয়।

### নবম ও দশম শ্রেণী

**সেকেন্ডারি স্কুল সার্টিফিকেট** বা *এসএসসি*  বা **এস. এস.সি** হল একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। মাধ্যমিক স্কুল সার্টিফিকেট (এসএসসি) পরীক্ষার হল, মাধ্যমিক শিক্ষা সমাপ্তির পরীক্ষা হিসেবে বাংলাদেশে একটি পাবলিক পরীক্ষা।

#### বিজ্ঞান বিভাগ

#### কলা বিভাগ (মানবিক)

#### ব্যবসায় শিক্ষা বিভাগ (বাণিজ্য)

কৃতি শিক্ষার্থী
---------------

গজমহল প্রাক্তন ছাত্র এসোসিয়েশন (জিক্সএসএ) হল গজমহল ট্যানারি হাই স্কুলের একটি প্রাক্তন ছাত্রদের সংগঠন। জিক্সএসএ ২০১৩ সালে প্রথম পুনর্মিলন আয়োজন করে।

### পুনর্মিলনি ২০১৩

গজমহল ট্যানারি উচ্চ বিদ্যালয়ের ২৫ বছরের প্রতিষ্ঠা বার্ষিকী আয়োজনের মাধ্যমে ২৬ শে মার্চ, ২০১৩ তারিখে প্রথম পুনর্মিলনি আয়োজন করে গজমহল প্রাক্তন ছাত্র সংগঠন।

গ্যালারী
--------

* 
* 
* 
*

তথ্যসূত্র
---------

1. 1 2  "Gojmohal Tannery High School" (ইংরেজি ভাষায়)। সংগ্রহের তারিখ ২০১৭-০৮-০৫।
2. 1 2  "GexSA (Gojmohal Ex. Student Association)" (ইংরেজি ভাষায়)। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৫।
১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে।
দাবানল।

বর্ণনা
------

শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়।

বনে আগুন লাগার কারণ জানা যায়নি।

আগুন নিয়ন্ত্রণে আনতে প্রায় ছয়শোর মতো দমকলকর্মী কাজ কররে। ছয়জন দমলকর্মীও গুরুতর আহত এবং দুজন কর্মী নিখোঁজ বলে জানায় পর্তুগালের রাষ্ট্রীয় বার্তা সংস্থা। দেশটির স্বরাষ্ট্রমন্ত্রী জানিয়েছেন, নিহতদের মধ্যে ৩০ জন তাদের গাড়ির ভেতরে বদ্ধ অবস্থায় আগুনে পুড়ে মারা যান। তিনজনের মৃত্যু হয় ধোয়ায় দম বন্ধ হয়ে। এছাড়া গাড়ির বাইরে ১৭জনের মরদেহ পাওয়া যায়।

আগুন নিয়ন্ত্রণে আনার জন্য প্রতিবেশী স্পেন ব্যাপক সহায়তা করে। এছাড়া ইউরোপীয় ইউনিয়ন আন্তর্জাতিক অগ্নিনির্বাপক ব্যবস্থা এবং ত্রাণ তৎপরতায় সমন্বয় সাধনের কাজ করে।

তথ্যসূত্র
---------

1. 1 2  "পর্তুগালে দাবানলে ৬২ জনের মৃত্যু"। সংগ্রহের তারিখ ১৯ জুন ২০১৭।
2. 1 2 3  "পর্তুগালে দাবানলের ঘটনায় নিহত অন্তত ৫৭ জন"। সংগ্রহের তারিখ ১৯ জুন ২০১৭।
3. 1 2  "পর্তুগালে দাবানলে নিহত ২৪"। সংগ্রহের তারিখ ১৯ জুন ২০১৭।
**স্কিনা** কানাডায় উৎপন্ন চেরির একটি জাত।

আবাদ ইতিহাস
-----------

স্কিনার জাতটি দুটি নামবিহীন সংকরায়িত চেরির সংকর জাত হিসাবে তৈরি হয়েছিল। মাতৃ জাতদুটোর মধ্যে একটি (2N-60-7) ছিল ভ্যান ও স্টেলা জাতের সংকর এবং অন্যটি (2N-38-22) ছিল বিং ও স্টেলা জাতের সংকর।  ভ্যান চেরির প্রায় ১৪-১৬ দিন পরে পরিপক্ব একটি উচ্চমানের গতমৌসুমী চেরি সরবরাহ করার উদ্দেশ্যে ব্রিটিশ কলাম্বিয়ার সামারল্যান্ডের প্যাসিফিক এগ্রি-ফুড রিসার্চ সেন্টারে এটির উৎপত্তি হয়েছিল। ক্রসটি তৈরি হয়েছিল ১৯৭৬ সালে এবং নির্বাচিত হয়েছিল ১৯৭৬ সালে।

গাছের বৈশিষ্ট্য
---------------

স্কিনা চেরির গাছগুলো মাঝারি ফুলের ঘনত্বের হয় এবং অনেকটা জায়গাজুড়ে ছড়িয়ে পড়ে।  ল্যাপিন্স জাতের চেরির তুলনায় এটির চাষবাস করা তুলনামূলক সহজ বলে বিবেচিত হয়।  মাতৃজাত স্টেলা চেরির মতো এটিও স্ব-উর্বর ।  এটি বিংয় চেরির থেকে প্রায় ৪-৫ দিন পরে প্রস্ফুটিত হয়।

ফলের বৈশিষ্ট্য
--------------

স্কিনাকে গতমৌসুমী চেরি হিসাবে বিবেচনা করা হয়, বিংয়ের ১২-১৫ দিন পরে এটি পরিপক্ব হয়। এর ফলগুলো খানিকটা বড় ও বেশ দৃঢ় এবং গাঢ় লাল শাঁসবিশিষ্ট হয়। ফলের আবরণ বা বহিঃত্বকের রঙ সাধারণত গাঢ় লাল থেকে কালো রঙের হয়ে থাকে।  এটি স্ট্যান্ডার্ড জাতগুলির চেয়ে ক্র্যাকিং প্রতিরোধের একটি উচ্চতর।  তবে বেশ কয়েক দিন ধরে খুব উচ্চ তাপমাত্রা ফলের সাথে ফসল কাটার পরে সমস্যা দেখা দিতে পারে।

তথ্যসূত্র
---------

1. 1 2 3  WSU Tree Fruit: Skeena Washington State University
2. 1 2 3  'Skeena' Sweet Cherry HortScience 35(2):306–307. April 2000
3. 1 2  "Summerland Varieties:Skeena"। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২০।
4. ↑  WSU Tree Fruit: Sweet Cherry Pollination
5. ↑  "Five Most Important Attributes of Sweet Cherries and the Varieties that Fill These Needs"  ওয়েব্যাক মেশিনে আর্কাইভকৃত ২৩ জুলাই ২০১৮ তারিখে Oregon State University Extension Service